বেলডাঙা অশান্তি মামলায় আদালতে পেশ অভিযুক্তরা

মুর্শিদাবাদ: বেলডাঙা (Beldanga) অশান্তি মামলায় একদিনের জেল হেফাজতের পর অভিযুক্তদের এনআইএ (NIA) আদালতে পেশ করা হল। এই মামলায় টানা প্রায় একমাস ধরে কেস ডায়েরি হস্তান্তর নিয়ে এনআইএ ও রাজ্য পুলিশের মধ্যে যে জটিলতা তৈরি হয়েছিল, তা অবশেষে কাটল।

আদালতে রাজ্যের তরফে সরকারি আইনজীবী জানান, কলকাতা হাইকোর্টের নির্দেশ মেনে কেস ডায়েরি এনআইএ-র হাতে তুলে দিতে রাজি রাজ্য সরকার। দীর্ঘ টানাপোড়েনের পর এই সম্মতিকে গুরুত্বপূর্ণ পদক্ষেপ বলেই মনে করছে আইন মহল।

আরও পড়ুন: আমবাগান থেকে উদ্ধার ১৮টি তাজা বোমা, মুর্শিদাবাদের সাগরদিঘিতে চাঞ্চল্য

অন্যদিকে, মামলার তদন্তে অগ্রগতির স্বার্থে ৭ অভিযুক্তকে নিজেদের হেফাজতে নেওয়ার আবেদন জানিয়েছে এনআইএ। সেই আবেদন শুনে আদালত নির্দেশ সংরক্ষিত (অর্ডার রিজার্ভ) রেখেছে। এখন আদালতের সিদ্ধান্তের দিকেই নজর।